SL Uradni list Evropske unije L 327/49

IZVEDBENI SKLEP KOMISIJE

z dne 22. novembra 2012

o odobritvi dajanja na trg dihidrokapsiata kot nove živilske sestavine v skladu z Uredbo (ES) št. 258/97 Evropskega parlamenta in Sveta

(notificirano pod dokumentarno številko C(2012) 8391)

(Besedilo v angleškem jeziku je edino verodostojno)

(2012/726/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1), in zlasti člena 7 Uredbe,

ob upoštevanju naslednjega:

(1) Japonska družba Ajinomoto Co. Inc. je 6. avgusta 2010 vložila zahtevek pri pristojnih organih Združenega kraljestva za dajanje dihidrokapsiata na trg kot nove živilske sestavine.

(2) Pristojni organ Združenega kraljestva za presojo živil je 10. marca 2011 izdal poročilo o začetni presoji. V tem poročilu je navedel, da dihidrokapsiat ne bo predstavljal tveganja za zdravje potrošnikov.

(3) Komisija je 13. aprila 2011 poslala poročilo o začetni presoji vsem državam članicam.

(4) V 60 dneh, kakor je določeno v členu 6(4) Uredbe (ES) št. 258/97, so bili v skladu z navedeno določbo podani upravičeni ugovori.

(5) Zato je bil 9. novembra 2011 opravljen posvet z Evropsko agencijo za varnost hrane (EFSA).

(6) EFSA je v „Znanstvenem mnenju o dihidrokapsiatu“ (2) z dne 28. junija 2012 navedla, da je dihidrokapsiat varen pri predlaganih uporabah in ravneh uporabe.

(7) Dihidrokapsiat izpolnjuje merila iz člena 3(1) Uredbe (ES) št. 258/97.

(8) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Dihidrokapsiat, kakor je opredeljen v Prilogi I, se lahko da na trg kot nova živilska sestavina za uporabo, v najvišjih dovoljenih vsebnostih, v kategorijah živil, ki so določene v Prilogi II, brez poseganja v določbe Uredbe (ES) št. 1925/2006 Evropskega parlamenta in Sveta (3), Direktive 2009/39/ES Evropskega parlamenta in Sveta (4) in Direktive 2009/54/ES Evropskega parlamenta in Sveta (5).

Člen 2

Oznaka dihidrokapsiata, odobrenega s tem sklepom, na živilih, ki ga vsebujejo, je „dihidrokapsiat“.

Člen 3

Ta sklep je naslovljen na družbo Ajinomoto Co. Inc., 15-1, Kyobashi, Chuo-ku, 1-choume, 104-8315, Tokyo, Japonska.

V Bruslju, 22. novembra 2012 Za Komisijo Maroš ŠEFČOVIČ Podpredsednik

(1) UL L 43, 14.2.1997, str. 1.

(2) EFSA Journal 2012, 10(7):2812.

(3) UL L 404, 30.12.2006, str. 26.

(4) UL L 124, 20.5.2009, str. 21.

(5) UL L 164, 26.6.2009, str. 45.

PRILOGA I SPECIFIKACIJE DIHIDROKAPSIATA Opredelitev Dihidrokapsiat se sintetizira z encimsko katalizirano esterifikacijo vanilil alkohola in 8-metil-nonanojske kisline. Po esterifikaciji se dihidrokapsiat ekstrahira z n-heksanom. Encim Lipozyme 435, ki se uporablja pri sintezi, je odobrila danska uprava za veterino in živila. Opis: Viskozna brezbarvna do rumena tekočina Kemijska formula: C18H28O4 Strukturna formula: Št. CAS: 205687-03-2 Fizikalno-kemijske lastnosti dihidrokapsiata dihidrokapsiat več kot 94 % 8-metil-nonanojska kislina manj kot 6 % vanilil alkohol manj kot 1 % ostale snovi v povezavi s sintezo manj kot 2 %